
Poznámky k vyplňování posudku:
1. [bookmark: _Hlk164263314]U hodnocení jednotlivých kritérií použijte následující stupnici: A – splněno výborně bez výhrad, B – splněno velmi dobře s drobnými připomínkami, C – splněno průměrně, D – splněno s nedostatky, E – splněno, ale s výraznými nedostatky, F – nesplněno.
2. Pokud je jakékoliv kritérium ohodnoceno stupněm F, práce musí být celkově hodnocena jako nevyhovující, která nesplňuje kritéria pro obhajobu DP a nelze takovou práci doporučit k obhajobě.
3. Oponent DP se musí slovně vyjádřit ke každému hodnotícímu kritériu!

Hodnotící kritéria: 	Hodnocení
	1. Cíle a metody práce
	B
	Komentář se zaměří na: srozumitelnost formulace cílů práce a použitých metod zpracování práce; zhodnocení cílů práce v souladu s tématem práce; zvolené metody a postupy použité pro naplnění cílů práce. 

Hlavný cieľ práce je formulovaný zrozumiteľne, vhodné by bolo formulovať v začiatku práce tiež čiastkové ciele práce. Autor uvádza, že navrhované opatrenia zohľadňujú „současné možnosti, vnitřní prostředí a dlouhobé strategické cíle“ spoločnosti, no konkrétnejšie nie sú tieto aspekty v práci z pohľadu spoločnosti bližšie analyzované s výnimkou vnútorného prostredia (SWOT). 





	2. Teoretická část práce
	C
	Komentář se zaměří na: obsah kritické literární rešerše; vhodnost zvolených domácích a zahraničních zdrojů; způsob citování zdrojů adekvátním způsobem.

Kapitoly teoretickej časti obsahujú základné informácie k danej téme. Vzhľadom k zameraniu práce by bolo vhodné zapracovať i kapitolu o udržateľnom rozvoji priamo v hotelierstve (napríklad z pohľadu zákazníkov, managementu, zamestnancov). Na túto tému existuje veľké množstvo zahraničnej literatúry, ktorá by prácu veľmi obohatila. 




	3. Praktická část práce – analýza
	C
	Komentář se zaměří na: využití poznatků z teorie, jejich vhodnost aplikace; dostatečný popis postupu aplikace metod práce; souhrnné zhodnocení současného stavu; dostatečnou podloženost závěrů analýz; náročnost sběru dat a jejich zpracování.

Analytická časť vychádza zo zistení o aktuálnom stave udržateľných praktík v hoteli, z jedného rozhovoru s hosťom a z osobného pozorovania. Pre hlbšiu analýzu by bolo prínosné osloviť viac hostí, napríklad formou rozhovorov alebo dotazníkov, a tým zachytiť rôzne pohľady a výsledky následne porovnať. Takisto sa v návrhoch práce autor zaoberá návrhmi pre zamestnancov, avšak zamestnanci ani vedenie neboli priamo oslovení na zistenie ich aktuálnych potrieb či názorov. Z čoho vychádza tvrdenie na str. 61, že „zaměstnanci nemají k dispozici dostatek informací, podpory ani motivace, aby mohli uplatňovat principy udržitelnosti“ nie je jasné. 



	4. Praktická část práce – projektová / výzkumná
	C
	Komentář se zaměří na: návaznost řešící části práce na teorii a na výsledky analýz; podloženost návrhů odpovídajícími argumenty; splnění stanovených cílů. U DP s výzkumným zaměřením je nutno zaměřit se na diskuzi výsledků a jejich zhodnocení.
 
Pre lepšiu prehľadnosť celej praktickej časti by bolo vhodné jasne prepojiť každé navrhované opatrenie s konkrétnym zistením z analýz. U projektov zameraných na zamestnancov a hostí nie je zrejmé, ako konkrétne budú zamestnanci motivovaní k dodržiavaniu navrhnutých opatrení a aký bude výstup z týchto opatrení. Samotné používanie informačných plagátov pravdepodobne nezabezpečí zmenu prístupu zamestnancov ani ich aktívne zapojenie. V komunikácii smerom k hosťom je návrh tiež príliš všeobecný, odporúčam personalizovať komunikáciu, napríklad uviesť konkrétne údaje, ako je úspora vody pri sprchovaní oproti kúpeľu, čo by mohlo lepšie osloviť hostí a podporiť zmenu ich správania.




	5. Formální úroveň práce
	B
	Komentář se zaměří na: logickou provázanost textu práce; použití správné terminologie; použití předepsané normy citování zdrojů; odpovídající jazykovou a grafickou úroveň.

Po formálnej stránke práca spĺňa požiadavky kladené na diplomovú prácu. Jazyková úroveň je primeraná, autor používa správnu terminológiu. Grafická úprava práce je na dobrej úrovni. V texte sa vyskytujú grafy a tabuľky, ktoré nie sú dostatočne prepojené s popisom a vysvetlením v texte, čo miestami znižuje prehľadnosť a orientáciu v texte (napr. str. 52, 53 apod.). 





	Závěrečné hodnocení DP*
	C
	[bookmark: _Hlk98164743]Celkovo práca rieši veľmi aktuálnu tému, nakoľko požiadavky na udržateľnosť rastú nielen z legislatívnej, ale aj zákazníckej strany, a preto sa hotely čoraz častejšie tejto téme venujú. Nakoľko sa však autor zameriava iba na veľmi stručné návrhy bez hlbšieho premyslenia a ich prepojenia s výsledkami analýzy, práca stráca potrebnú hĺbku a potenciál praktického prínosu pre hotel. Analýza je pomerne stručná a jej výsledky neposkytujú dostatočne silnú podporu pre navrhované riešenia, čo oslabuje ich presvedčivosť a uplatniteľnosť v praxi. Celkovo prácu hodnotím známkou C a odporúčam k obhajobe. 


* Výsledná známka není aritmetickým průměrem jednotlivých kritérií hodnocení práce.

Otázky k obhajobě:
1. Vo vašom návrhu komunikačného programu pre hostí uvádzate umiestnenie letákov na izby a web (str. 73). Aké iné, udržateľnejšie formy, navrhujete pri komunikácii udržateľných opatrení s hosťom? 
2. Myslíte si, že formy opatrenia uvedené na str. 69, 72 naozaj stačia na dlhodobú motiváciu zamestnancov? Ako by ste riešili situáciu, ak by zamestnanci program ignorovali?
3. Aké konkrétne informácie by ste podľa Vás mali doplniť, aby bol návrh fotovoltaickej elektrárne pre vedenie hotela reálne využiteľný ako podklad pre rozhodovanie?
Práce splňuje kritéria pro obhajobu DP. Práci doporučuji k obhajobě. 

